**К О Н К У Р С**

**ЗА РАСПОДЕЛУ СРЕДСТАВА ЗА ИЗВОЂЕЊЕ РАДОВА НА ЗАШТИТИ, УРЕЂЕЊУ И КОРИШЋЕЊУ ПОЉОПРИВРЕДНОГ ЗЕМЉИШТА У 2024. ГОДИНИ**

**НАБАВКА НОВЕ ОПРЕМЕ ЗА НАВОДЊАВАЊЕ**

Средства за реализацију ових радова се обезбеђују из буџета Републике Србије у укупном износу до 104.820.000,00 динара и у висини учешћа до 60%, без урачунатог пореза на додату вредност, односно до 70 % без урачунатог пореза на додату вредност за подручја са отежаним условима рада у пољопривреди.

**А)** ПРАВО НА СРЕДСТВА И ОПШТИ УСЛОВИ ЗА ОСТВАРИВАЊЕ ПРАВА НА СРЕДСТВА

Право на коришћење средстава за набавку нове опреме за наводњавање и то за опрему набављену у 2024. години може да оствари:

1) физичко лице – носилац комерцијалног породичног пољопривредног газдинства;

2) научноистраживачка организација: факултет и институт;

3) образовна установа: средња стручна школа у подручју рада пољопривреде и висока школа струковних студија из области пољопривреде коју је основала Република Србија;

4) привредно друштво: микро, мало и средње правно лице разврстано у складу са законом којим се уређује рачуноводство,

5) предузетник,

6) земљорадничка задруга.

Подносилац пријаве право на средства за набавку нове опреме за наводњавање и то за опрему набављену у 2024. години, може да оствари ако је уписан у Регистар пољопривредних газдинстава (у даљем тексту: **Регистар**) у активном статусу и ако је уписао у Регистар парцеле које се налазе на територији Републике Србије, ван територија аутономних покрајина на којима се поставља опрема за наводњавање.

Процентуални износ средстава за набавку нове опреме за наводњавање у висини учешћа до 70% може да оствари физичко лице – носилац комерцијалног породичног пољопривредног газдинства, ако поред услова из претходног пасуса има пребивалиште на подручју са отежаним условима рада у пољопривреди и ако се катастарске парцеле на којима се поставља опрема за наводњавање налазе на подручју са отежаним условима рада у пољопривреди.

Сва опрема која је предмет остваривања права на средства мора да буде у функцији наводњавања парцела пријављених на обрасцу пријаве и то у текућој години.

Подносилац пријаве право на средства може да оствари ако за предметно инвестиционо улагање не користи и неће користити подстицаје, субвенције и донације по другом основу и код других органа и институција.

Подносилац пријаве право на средства може да оствари ако Подносилац пријаве и продавац не представљају повезана лица ‒ у смислу члана 62. Закона о привредним друштвима („Службени гласник”, бр. 36/11,99/11, 83/14, 5/15, 44/18,95/18, 91/2019 и 109/21) и у смислу овог **Конкурса** при чему се повезаним лицима сматрају:

***1) код физичког лица:***

- носилац газдинства и чланови истог породичног пољопривредног газдинства;

- крвни сродници у правој линији, крвни сродници у побочној линији закључно са трећим степеном сродства;

- супружници, ванбрачни партнери, његов супружник и ванбрачни партнер и њихови крвни сродници закључно са првим степеном сродства;

- усвојилац или усвојеник, као и потомци усвојеника;

- друга лица која са тим лицем живе у заједничком домаћинству.

***2) код правног лица:***

- правно лице у својству подносиоца пријаве у којем оно поседује значајно учешће у капиталу код продавца или право да такво учешће стекне из конвертибилних обвезница, вараната, опција и обратно;

- правно лице у својству подносиоца пријаве у којем је оно контролни члан друштва (контролисано друштво) код продавца и обратно;

- правно лице у својству подносиоца пријаве које је заједно са продавцем под контролом трећег лица;

- лице које у правном лицу продавца поседује значајно учешће у капиталу, или право да такво учешће стекне из конвертибилних обвезница, вараната, опција и слично;

- лице које је контролни члан правног лица продавца;

- лице које је директор, односно члан органа управљања или надзора правног лица продавца.

Подносилац пријаве може да оствари право на средства за набавку нове опреме за наводњавање ако поднесе највише једну пријаву која се односи на набављену опрему минималне вредности 40.000 динара без урачунатог пореза на додату вредност.

**Б)** ПОСЕБНИ УСЛОВИ

Привредно друштво, предузетник и земљорадничка задруга право на средства за набавку нове опреме за наводњавање могу да остваре ако су уписани у одговарајући регистар код Агенције за привредне регистре у активном статусу.

Научноистраживачка организација: факултет и институт може да оствари право на средства за набавку нове опреме за наводњавање ако је акредитована од стране Одбора за акредитацију научноистраживачких организација министарства надлежног за послове науке за област биотехничких наука – пољопривреда и ако је основана од стране Републике Србије.

Образовна установа: средња стручна школа у подручју рада пољопривреде и висока школа струковних студија из области пољопривреде право на средства за набавку нове опреме за наводњавање може да оствари ако је основана од стране Републике Србије.

**В)** ИЗНОС СРЕДСТАВА КОЈИ СЕ ОДОБРАВА

Износ средстава који се одобрава је до 60% вредности набављене опреме за наводњавање без урачунатог пореза на додату вредностна коју се односи пријава и која се сматра прихватљивим инвестиционим улагањем у смислу овог Конкурса, односно до 70% вредности набављене опреме за наводњавање без урачунатог пореза на додату вредност на коју се односи пријава за подручја са отежаним условима рада у пољопривреди и која се сматра прихватљивим инвестиционим улагањем у смислу овог Конкурса.

Максимални износ средстава који може бити одобрен по поднетој пријави износи 3.000.000 динара без урачунатог пореза на додату вредност.

**Г)** ДОКУМЕНТАЦИЈА КОЈУ ПОДНОСИОЦИ ПРИЈАВЕ ДОСТАВЉАЈУ НА КОНКУРС

**Документација коју сви подносиоци пријаве достављају на конкурс**

Подносилац пријаве на конкурс обавезно подноси:

* 1. Читко попуњен и потписан, односно оверен образац пријаве;
  2. **У случају безготовинског плаћања преко текућег рачуна, подносилац пријаве доставља следећу документацију**:
* ***Оригинал фактуру*** ***издату у 2024. години*** са наведеним основним подацима о подносиоцу пријаве (име и презиме или назив; ЈМБГ или матични број или БПГ), односно ***копију електронске фактуре издату у 2024. години*** у складу са законом којим се уређује електронско фактурисање или ***фискални рачун*** ***са пропратним актом*** ***издати у 2024. години*** добављача у којем је исказана појединачна цена без пореза на додату вредност, порез на додату вредност и цена са урачунатим порезом на додату вредност и са ***спецификацијом предметне опреме*** усклађеном са подацима из обрасца пријаве у погледу назива опреме, јединице за меру, количине опреме и цене опреме са наведеним основним подацима о подносиоцу пријаве (име и презиме или назив; ЈМБГ или матични број или БПГ)
* ***Доказ о извршеном плаћању предметне опреме извршен у 2024. години, и то:*** извод пословне банке или потврда о извршеном налогу за пренос или налог за уплату, оверени од стране банке;

**2.1.** **У случају готовинског плаћања, подносилац пријаве доставља следећу документацију:**

- ***Оригинал фактуру издату у 2024. години*** са наведеним основним подацима о подносиоцу пријаве (име и презиме или назив; ЈМБГ или матични број или БПГ) и фискални рачун или,

- ***Фискални рачун са пропратним актом издати у 2024. години*** добављача у којем је исказана појединачна цена без пореза на додату вредност, порез на додату вредност и цена са урачунатим порезом на додату вредност са ***спецификацијом предметне опреме*** усклађеном са подацима из обрасца пријаве у погледу назива опреме, јединице за меру, количине опреме и цене опреме са наведеним основним подацима о подносиоцу пријаве (име и презиме или назив; ЈМБГ или матични број или БПГ);

**3.** Отпремницу потписану од стране подносиоца пријаве, односно копију електронске отпремнице, односно копију отпремнице која је учитана у систем електронских фактура као прилог електронске фактуре;

**4.** Гарантни лист за извршену набавку предметне опреме за коју је утврђена обавеза издавања гарантног листа, односно изјаву о саобразности, односно изјаву продавца да предметна опрема не подлеже обавези издавања гарантног листа, нити изјаве о саобразности;

**5.** Потписане изјаве Подносиоца пријаве које су саставни део обрасца пријаве;

**6.** Потврду надлежног органа јединице локалне самоуправе према месту пребивалишта, односно седишта подносиоца пријаве, да за набавку опреме за наводњавање не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, не старија од месец дана од дана подношења пријаве.

Документација наведена под редним бројевима од 1. до 6. се доставља у оригиналу или се достављају оверене фотокопије ових докумената у складу са законом.

**Додатна документација коју физичко лице доставља на конкурс**

1. Фотокопија личне карте или очитана лична карта.

**Додатна документација коју предузетник, привредно друштво и земљорадничка задруга доставља на конкурс**

Предузетник, привредно друштво и земљорадничка задруга, поред документације коју сви подносиоци достављају на конкурс доставља и извод из Регистра привредних субјеката, као и потврде Агенције за привредне регистре да:

1) није регистровано да му је изречена правоснажна судска или управна мера забране обављања делатности;

2) није регистровано да је осуђиван због привредног преступа;

3) није регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом.

**Додатна документација коју научноистраживачка организација: факултет и институт доставља на конкурс**

Научноистраживачка организација: факултет и институт, поред документације коју сви подносиоци достављају на конкурс, подноси:

1) одлуку о оснивању или други акт на основу којег се утврђује да је основана од стране Републике Србије;

2) одлуку Одбора за акредитацију научноистраживачких организација за област биотехничких наука – пољопривреда;

3) акт министарства надлежног за послове науке о испуњености услова за обављање научноистраживачке делатности од општег интереса.

**Додатна документација коју образовна установа: средња стручна школа у подручју рада пољопривреде и висока школа струковних студија из области пољопривреде достављају на конкурс**

Образовна установа, поред документације коју сви подносиоци достављају на конкурс, подноси:

1) одлуку о оснивању или други акт на основу којег се утврђује да је основана од стране Републике Србије;

2) решење о верификацији за образовни профил у подручју рада пољопривреде издато од стране министарства надлежног за послове образовања (подноси установа у својству средње стручне школе).

**Додатна документација коју земљорадничка задруга доставља на конкурс**

Када је подносилац пријаве земљорадничка задруга, поред наведене обавезне документације подноси и потврду овлашћеног Ревизијског савеза да земљорадничка задруга послује у складу са Законом о задругама („Службени гласник РС“, број 112/2015), при чему се потврда издаје на основу коначног извештаја о обављеној задружној ревизији не старијој од две године, у складу са Законом.

Подносилац пријаве треба да се изјасни на обрасцу који је саставни део обрасца пријаве о томе да ли ће документацију коју сви подносиоци пријаве достављају наведену под тачком 6 прибавити сам или ће Управа по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Д) ПРИХВАТЉИВА ИНВЕСТИЦИОНА УЛАГАЊА

Прихватљива инвестициона улагања за набавку нове опреме за наводњавање у смислу овог **Конкурса** представља набавка нове опреме за наводњавање, и то:

- пумпе, мотора за пумпу (на дизел, бензински или електрични погон), агрегата за пумпу (генератора електричне енергије на дизел или бензински погон) максималне снаге мотора 10 kw, фреквентног регулатора, командног ормана за покретање пумпе и заштиту од рада на сувом, фертигатора, фертигационе пумпе, манометра, филтера, окитена (доводних цеви), разводних цеви,цевастихдрипова/латерала, капаљки, распрскивача (спринклера), тифона, тифона са кишном рампом, кишне рампе, кишног крила, воденог топа/топа за наводњавање, центар пивота, резервоара и цистерне у функцији обезбеђивања воде за наводњавање.

**Напомена**: сва опрема која је предмет остваривања права на средства мора да буде намењена за наводњавање парцела пријављених на Обрасцу пријаве.

Е) НЕПРИХВАТЉИВА УЛАГАЊА И ДРУГИ НЕПРИХВАТЉИВИ ТРОШКОВИ

- набавка опреме за коју није могуће да се на основу техничке документације произвођача, односно продавца докажу потребне техничке карактеристике (нпр. максимална снага мотора агрегата за пумпу, функција командног ормана и др.),

* набавка опреме путем лизинга, компензације и асигнације,
* трошкови настали пре 01.01.2024. године,
* плаћање и преузимање опреме након подношења пријаве,
* готовинско плаћање опреме у износу од 10.000 евра или више у динарској противвредности;

- улагање у систем за наводњавање који се налази на катастарским парцелама које нису по начину коришћења евидентиране као њива, врт, воћњак, виноград, ливада, пашњак или трстик у јавној евиденцији Републичког геодетског завода,

- коришћење опреме за наводњавање са другим лицем (на пример коришћење пумпе или фертигатора и слично који обезбеђују допремање воде или унос средства за исхрану биља за гајену културу која се не налази на прихватљивим парцелама подносиоца пријаве, већ се системом доводних и/или разводних цеви вода или храниво растворено у води допрема до другог газдинства),

-инвестиције на катастарским парцелама које се налазе на парцелама на територијама аутономних покрајина.

Ж) ДУЖНОСТ КОРИСНИКА СРЕДСТАВА

Корисник средстава који оствари право на средства за набавку нове опреме за наводњавање дужан је да:

1) нову опрему за наводњавање постави у текућој години и користи у складу са предвиђеном наменом;

2) нову опрему за наводњавање не отуђи нити да другом лицу на коришћење или у закуп у року од годину дана од набавке нове опреме за наводњавање за коју се не издаје гарантни лист или изјава о саобразности, односно у року од пет година од набавке нове опреме за наводњавање за коју се издаје гарантни лист;

3) сву документацију која се односи на средства чува најмање пет година од дана исплате средстава.

Кoрисник средстава дужaн je дa врaти изнoс срeдстaвa кojи je примиo решењем:

1) у случају неиспуњавања наведених обавеза;

2) на основу неистинитих или нетaчних пoдaтaкa датих у пријави;

3) на основу фалсификованих доказа који су у вези са предметом остваривања права на средства.

Како се право на средства остварује на основу испуњености прописаних услова и на основу решења Управе, односно Министарства којим се потврђује испуњеност услова за остваривање права на средства и истовремено врши исплата одобрених средстава, корисник средстава је обавезан да прописану дужност из тачке 2) спроводи пре добијања решења. То значи да нема право на средства и у случају када се пре доношења решења утврди да опрему користи истовремено са другим лицем или уступа опрему другом лицу.

З) РЕЗЕРВИСАЊЕ РАСПОЛОЖИВИХ СРЕДСТАВА

Управа, односно Министарство пољопривреде, шумарства и водопривреде (у даљем тексту: Министарство) на основу пријаве на конкурс решењем утврђује испуњеност прописаних услова и врши исплату средстава.

Расположива средства се сматрају резервисаним доношењем појединачних решења о одобравању и исплати средстава од стране Управе до резервисања целокупног расположивог износа који је опредељен Уредбом и то у висини до 104.820.000 динара.

И) РОК ЗА ПОДНОШЕЊЕ ПРИЈАВА

Пријаве на Конкурс се подносе закључно са 4.10.2024. године.

Начин подношења пријаве на конкурс:

**ПРИЈАВЕ НА КОНКУРС СЕ ПОДНОСЕ СЛЕДЕЋЕГ ДАНА ОД ДАНА ОБЈАВЉИВАЊА НА ИНТЕРНЕТ СТРАНИЦИ МИНИСТАРСТВА ПОЉОПРИВРЕДЕ, ШУМАРСТВА И ВОДОПРИВРЕДЕ, ОДНОСНО УПРАВЕ ЗА ПОЉОПРИВРЕДНО ЗЕМЉИШТЕ**

Пријава на конкурс се подноси на обрасцу који се може преузети са интернет странице Министарства пољопривреде, шумарства и водопривреде www.minpolj.gov.rs односно са интернет странице Управе за пољопривредно земљиште [www.upz.minpolj.gov.rs](http://www.upz.minpolj.gov.rs).

**Конкурсна документација доставља се у затвореној коверти поштанским путем, на адресу:**

**Министарство пољопривреде, шумарства и водопривреде**

**Управа за пољопривредно земљиште**

ул. Немањина 22-26, 11000 Београд

**са назнаком:** **За КОНКУРС ЗА РАСПОДЕЛУ СРЕДСТАВА ЗА ИЗВОЂЕЊЕ РАДОВА НА ЗАШТИТИ, УРЕЂЕЊУ И КОРИШЋЕЊУ ПОЉОПРИВРЕДНОГ ЗЕМЉИШТА У 2024. ГОДИНИ - Пријава на конкурс за расподелу средстава за (навести врсту радова на заштити, уређењу и коришћењу пољопривредног земљишта, односно нова инвестициона и друга улагања на које се пријава односи) у 2024. години**

***(НЕ ОТВАРАТИ)***

**или непосредно у писарници Управе за заједничке послове републичких органа (у затвореној коверти)** на наведеној адреси**, Београд, Немањина 22-26.**

**На полеђини коверте написати назив и адресу подносиоца пријаве.**

Додатне информације могу се добити позивом на бројеве телефона 011/3281541, 011/ 3348046 и 011/3282039 сваког радног дана у времену од 10.00-12.00 часова.